Partarnir hava verið ósamdir um henda spurning. Hava tey tímaløntu rætt til eftirlønargjald ella ikki? Niðurstøða Starvsmannafelagið og Fíggjarmálaráðið gjørdu semju í málinum. Málkostnaður Hvør partur ber ½ av samlaðu útreiðslunum til Fasta Gerðarrætt og hvør partur ber annars sjálvur møguligar aðrar útreiðslur, herundir útreiðslur til egnan advokat. Grundgeving Partarnir hava lagt fram skjøl og skriv til Fasta Gerðarrætt, men hava nú gjørt soljóðandi semju: 1. Fíggjarmálaráðið viðurkennir, at NN eigur rætt til eftirlønargjald av allari sínari inntøku frá Strandfaraskipum Landsins í 2014 smb. § 13 í sáttmála partanna millum. 2. Fíggjarmálaráðið fer at áleggja landsins arbeiðsgevarum at gjalda eftirlønargjald til tey tímaløntu lønt eftir strarvsmannafelagssttmálanum frá 1. oktober 2015 at rokna. 3. Í sáttmálans § 13 verður sett orðing, sum partarnir semjast um, soleiðis at greitt gongur fram, at eisini tey tímaløntu fáa eftirlønargjald. 4. Starvsmannafelagið fer ikki at seta krav fram um eftirlønargjøld av tímalønum, sum eru innvunnar innan 1. oktober 2015.